జానపద సాహిత్యంలో స్త్రీల పాటలకు ప్రత్యేక స్థానం ఉంది. పేరు తెలియని ఎందరో అజ్ఞాత రచయిత్రులు/రచయితలు ఈ జానపద గేయాలకు కర్తలు. స్త్రీలు వివిధ సందర్భాల్లో ఆలపించే ఈ గీతాల్లో ప్రధాన పాత్రలు సీతారామ లక్ష్మణాదులు, పాండవ కృష్ణాదులు ఐనా కథలన్నీ ఆనాటి కుటుంబాల్లోని వివిధ ఆచారాలు, వ్యవహారాలు, జీవనవిధానం వంటివి కనిపిస్తాయి. ఒకనాటి సామాజిక వ్యవస్థలకు ఇవన్నీ ప్రతీకలుగా నిలుస్తాయి. ఈ గ్రంథంలోని వేయి పైచిలుకు పుటల్లో శ్రీకృష్ణజననము, లక్ష్మణదేవరనవ్వు, శ్రావణమంగళవారం పాట, సీతసమర్త, సీతాదేవి ఆనవాలు, చిలుకముగ్గుల పాట, ధర్మరాజు జూదము, పారుజాత పల్లవి, శ్రీరామ దండములు, పెండ్లి గోవింద నామాలు, తలుపు దగ్గర పాటలు (సంవాదము), మంగళహారతులు, సీతాదేవి వేవిళ్లు, మేలుకొలుపులు, గజేంద్రమోక్షము, లక్ష్మీదేవి సొగటాలాట, గంగాదేవి సంవాదము, లంకాయాగము మొదలైన ఎన్నో స్త్రీల గేయాలు ఉన్నాయి.
jaanapada saahityamlo streela paatalaku pratyeka sthaanam undi. paeru teliyani endaro agnaata rachayitrulu/rachayitalu ee jaanapada geyalaku kartalu. streelu vividha sandarbhaallo aalapinche ee geetaallo pradhaana paatralu siitarama lakshmanaadulu, pandava krushnaadulu ina kathalannee aanaati kutumbaalloni vividha aachaaraalu, vyavahaaraalu, jeevanavidhaanam vantivi kanipistaayi. okanati saamaajika vyavasthalaku ivannee prateekalugaa nilustaayi. ee grandhamlooni veyi paichiluku putallo srikrishnajananamu, lakshmanadevaranavvu, sraavanamangalavaaram paata, seetasamarta, seetaadevi aanavaalu, chilukamuggula paata, dharmaraju judamu, paarujaata pallavi, srirama dandamulu, pendli govinda naamaalu, talupu daggara paatalu (samvaadamu), mangalahaaratulu, seetaadevi vaevillu, melukolupulu, gajendramokshamu, lakshmeedevi sogatalata, gangadevi samvaadamu, lankaayaagamu modalaina enno streela geyalu unnaayi.